Mootorkelgu komisjon võttis 20. novembril toimunud koosolekul vastu mootorkelgu kalendri 2015 hooajaks ning oleme alustanud ka tuleva hooaja võistlusnumbrite väljastamist.
Mootorkelgu Eesti MV ja KV kalender 2015
|KUUPÄEV||MÄÄRANG||KOHT|
|08. veebruar 2015||SPRINT, EKV||TBA|
|14. veebruar 2015||KROSS, EMV JA EKV||VÄIKE-MAARJA/RAKVERE|
|15. veebruar 2015||ENDURO, EMV JA EKV||TAMSALU|
|21. veebruar 2015||KROSS, EMV ja EKV||KUUTSEMÄE|
|22. veebruar 2015||ENDURO, EMV ja EKV||KUUTSEMÄE|
|01. märts 2015||SPRINT, EKV||TBA|
|07. märts 2015||KROSS, EMV ja EKV||LANGE|
|08. märts 2015||ENDURO, EMV JA EKV||OTEPÄÄ|
|21. märts 2015||SPRINT, EKV||TBA|
2015 hooajal on mootorkelgu võistlustel kõige olulisemateks märksõnadeks ohutus, hea rada ja hea fiiling. Mootorkelgu komisjon on muuhulgas saanud taotluse Kiviõli Seikluskeskuselt (eestvedaja Billy Toomla) kelguvõistluse korraldamiseks. Otsustati lasta keskusel esmalt valmistada treeningrada ning kui see on edukalt sisse töötanud, saadakse võimalus proovivõistluse korraldamiseks. Sprindi toimumispaigad selguvad aasta alguses.
Mootorkelgu komisjon tegi ettepaneku võtta komisjoni uueks liikmeks Juhan Kärson. Juhatus kinnitab komisjoni ettepaneku.
Mootorkelgu komisjon tegi mõned muudatused ja korrektuurid nii sprindi, enduro kui krossi võistlusmäärustesse. Võistluste žürii koosneb kõigis kolmes distsipliinis nüüd lisaks peakohtunikule ka kahes kelgukomisjoni liikmest. Kelgukrossi raja pikkuseks (punkt 5) on minimaalselt 400 m. Stardiala laius (9.1) on kuni 10 kelgu laiust. Eesti meistri- ja karikavõistlused kõigis distsipliinides koosnevad 2-4 etapist. Ühe-etapiliseks jäänud hooaja puhul tiitleid välja ei anta. Kelgusprindi startide intervall (9.4) on minimaalselt 30 sekundit. Sprindis sõidetakse rada läbi kuni 3 korda (10.1). Võistlusmäärused on üleval EMF-i kodulehel: https://msport.ee/mootorkelk/
Tuletame meelde, et 2013. hooaja lõpus tõsteti Beginners klassist edasi järgmised sõitjad. Kross: Rene Tarend, Margo Lõhmus, Mikk Varik.Enduro:Eiki Eilo, Marek Mõts, Margo Lõhmus.
Broneeri 2015 hooaja võistlusnumber alloleva vormi abil.
2015 taotletud numbrid
|Klass||Nr||Nimi||Mark||Klubi|